Osnovna škola „Anž Frankopan“ Kosinj

Gornji Kosinj 49

53 203 Kosinj

KLASA: 602-01/23-01-03

URBROJ: 2125-32-01-23-01

Kosinj, 26. lipnja 2023. g.

Temeljem čl. 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica Škole Zrinka Vukelić, dipl. uč. podnosi:

***IZVJEŠĆE O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA ZA 2. POLUGODIŠTE ŠK. GOD. 2022./2023.***

**STANJE SIGURNOSTI U ŠKOLI**

Škola surađuje s tvrtkom ZAŠTITA INSPEKT d.o.o (Poslovnica Gospić) po svim pitanjima vezanim uz sigurnost i zaštitu na radu.

U suradnji s navedenom tvrtkom poduzete su sve preventivne mjere za siguran boravak u prostorima Škole. Nije bilo primjedbi za siguran rad učenika i djelatnika.

U školi nije bilo ozljeda na radu uzrokovanih nedostatcima prostora i opreme. Svi zaposlenici Škole osposobljeni su za rad na siguran način i zaštitu od požara.

Vatrogasni se aparati redovito servisiraju u navedenoj tvrtki, a djelatnik tvrtke redovito provodi potrebne izvide u školi što se tiče sigurnosti.

Na ulazu u školsku zgradu dežura prema potrebi jedan zaposlenik pomoćno-tehničkog osoblja. U Školi za vrijeme rada dežuraju i učitelji, a raspored dežurstava objavljuje se na oglasnoj ploči Škole (prema potrebi se mijenja).

Svi učenici Škole osigurani su 24 sata od posljedica nezgode kod izabrane osiguravajuće kuće.

I nadalje se svi pridržavaju pojačanih higijenskih mjera, a prostorije se redovito prozračuju.

Stanje sigurnosti u Školi zadovoljavajuće je.

**PROVOĐENJE PREVENTIVNIH PROGRAMA**

Preventivni programi tijekom drugog polugodišta provodili su se s ciljem humanizacije školskog ozračja, prevencije rizičnih oblika ponašanja kod učenika, prevencije različitih ovisnosti i poticanjem vršnjačke pomoći i odgovornog ponašanja. Održavaju se predavanja i radionice na satovima razrednika, organiziraju ih i stručne suradnice, učitelji u sklopu predmetne nastave realiziraju teme iz zdravstvenog i građanskog odgoja. Preventivni programi provode se i realiziraju i kroz suradnju sa ZZJZ Ličko – senjske županije, liječnikom Školske medicine, PU ličko-senjskom i Hrvatskim Crvenim križem.

Tijekom drugog polugodišta organizirane su sljedeće aktivnosti vezane za zaštitu učenika, prevenciju ovisnosti i promicanje solidarnosti među djecom:

* **Međunarodni dan sjećanja na žrtve holokausta** – sjećanje na žrtve holokausta obilježili smo predavanjem, čitanjem biografija, literarnih uradaka te izradom leptira. Svaki leptir predstavljao je jedno dijete stradalo u holokaustu.
* **Dan sigurnijeg interneta** – obilježili smo ovaj dan kroz radionice i niz dukativnih materijala, a sve pod sloganom „Učinimo Internet boljim mjestom za sve nas.“
* **Dan ružičastih majica** – obilježavanjem ovoga dana poslali smo poruku: „Stop vršnjačkom nasilju.“
* **Svjetski dan osoba s Down sindromom** – pružili smo podršku osobama oboljelima od sindroma Down obuvši različite čarape. Ovom smo gestom poslali poruku o važnosti prihvaćanja i uvažavanja razlika.
* **Plastičnim čepovima do skupih lijekova** – sakupljanjem plastičnih čepova pomažemo UOLL iz Čakovca da reciklažom plastičnih čepova osiguraju financiranje nabave skupih lijekova oboljelima od teških malignih bolesti.
* **Škole za Afriku** – podržali smo i ovu školsku godinu ovaj UNICEF-ov projekt. Prikupljena novčana sredstva donirali smo s nadom da ćemo uljepšati djetinjstvo i omogućiti obrazovanje djeci iz Etiopije.
* **Droge, ovisnost i mladi** – naši su učenici dobili edukativne knjižice, brošure iz kojih su se mogli educirati o drogi, društvenoj pošasti novoga doba.
* **Dan medijske pismenosti 2023.** – kroz predavanje i radionice učenici su se fokusirali na utjecaj medija i društvenih mreža na mentalno zdravlje djece i mladih, kao i na problem dezinformacija te važnost kritičkog promišljanja i medijskog obrazovanja.
* **Igračkom do dječjeg osmijeha** – sakupljali smo plišane igračke za djecu na Klinici za pedijatriju KBC Zagreb. Cilj ove akcije jest da svako dijete koje dođe na pregled u KBC Rebro dobije na dar plišanu igračku.
* **Posjet učenika 8. razreda Vukovaru** – naši su učenici sudjelovali u dvodnevnoj terenskoj nastavi u Vukovaru. Obišli su Memorijalni centar Domovinskog rata i ostala memorijalna mjesta u Vukovaru te su poslušali predavanja o Domovinskom ratu.

Bili smo uključeni i ovo drugo polugodište u Projekt „OBROK ZA SVE 3“ koji je učenicima omogućio besplatnu prehranu u Školi. MZO je također financiralo svim učenicima prehranu koji nisu mogli sudjelovati u projektu „Obrok za sve 3. A ostalim je učenicima sufinanciralo dio iznosa do 1,33 €.

Sistematski pregledi učenika i cijepljenja odvijali su se prema planu školske liječnice.

**MJERE ZAŠTITE PRAVA UČENIKA**

Tijekom drugog polugodišta provodili su se razgovori kroz individualnu komunikaciju s učiteljima, učenicima, roditeljima i stručnom suradnicom pedagoginjom(obavljaju ih razrednici na roditeljskim sastancima, učitelji na individualnim terminima za roditelje, stručna suradnica pedagoginja održava predavanja, radionice i razgovore).

Temeljem svega navedenoga smatram da je stanje sigurnosti u cilju zaštite prava učenika u Školi i provođenje preventivnih programa i mjera zadovoljavajuće.

RAVNATELJICA:

Zrinka Vukelić, dipl. uč.